**Stephen Frears** (s. 20. kesäkuuta 1941 Leicester, Iso-Britannia) on brittiläinen elokuvaohjaaja ja -tuottaja.

Frears kävi koulua Gresham's Schoolissa ja opiskeli lakia Cambridgen yliopistossa. Elokuvan pariin hän tuli Lindsay Andersonin ja Karel Reiszin apulaisohjaajana. Läpimurtoelokuva oli alun perin televisiolle tehty *Poikien pesula* (1985). 

Elokuvissaan Frears käsittelee etnisiä ja muita vähemmistöryhmiä, kuten elokuvassa *Sammyn ja Rosien naimapuuhat* (1987) esillä ovat paitsi rotujen myös sukupolvien väliset suhteet. Sammyn intialainen isä puuttuu nuoren parin elämään, eikä ymmärrä heidän vapaamielistä elämäntapaansa.

Kansainvälistä mainetta Frears saavutti varsinkin elokuvallaan *Valheet ja viettelijät* (1988), jonka pääosia esittivät Glenn Close ja Michelle Pfeiffer. 

*Satunnaisia sankareita* (1992) elokuvan pääosaa esittää Dustin Hoffman, joka osuu paikalle ja auttaa lentokoneonnettomuuteen joutuneita uhreja. Kunnia pelastusoperaatiosta on kuitenkin menossa tämän ystävälle, jota esittää Andy García. 

*Minne tuuli kuljettaa* (1998) pohjautuu Max Evansin samannimiseen kirjaan. Se kertoo viimeisistä aidoista cowboyista. Genrenä on moderni western. Hevoset ovat väistymässä autojen tieltä ja karjatilat ovat kokeneet rakennemuutoksen. Frearsin ohjaus palkittiinkin Berliinin elokuvajuhlilla Hopeisella Karhulla.

*High Fidelity* (2000) perustuu englantilaisen Nick Hornbyn romaaniin, joka on suomennettu nimellä *Uskollinen äänentoisto*. Päähenkilönä on kolmekymppinen Robin (John Cusack), jonka elämä pyörii vinyylilevyjen ja naissuhteiden ympärillä. 

*Dirty Pretty Things* kertoo laittomien siirtolaisten, pätkätyöläisten ja Lontoon alamaailman todellisuudesta. Päähenkilönä on nigerialaissyntyinen lääkäri Okwe (Chiwetel Ejiofor), joka ajaa taksia päivisin ja öisin hän työskentelee hotellin vastaanotossa. Hereillä pysyäkseen hän pureskelee piristäviä lehtiä. Nukkumassa hän käy turkkilaisen muslimitytön Senayn (Audrey Tautou) asunnon sohvalla. Siirtolaisviranomaiset valvovat Senayta, joka on paennut kotimaastaan järjestettyä avioliittoa. Eräänä yönä Okwe saa vihiä hotellinomistajan laittomasta elintensiirtobisneksestä.

*The Queen* kertoo reaktioista prinsessa Dianan auto-onnettomuuden jälkeen. Kuningatar (Helen Mirren) pysyttelee maaseutuasunnossaan, eikä hovi halua näyttää suruaan julkisesti. Vastavalittu pääministeri, Tony Blair (Michael Sheen) yrittää luovia hovin vaikenemisen, kansan kollektiivisen surun sekä lehdistön odotusten keskellä. 

Frears opettaa Englannin kansallisessa elokuva- ja televisiokoulussa (*England's National Film and Television School*).

Tuotantoa
---------

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1968 | The Burning |  | lyhytelokuva |
| 1971 | Follyfoot |  |  |
| 1972 | Gumshoe | Vainukoira |  |
| 1975 | Three Men in a Boat |  |  |
| 1979 | Bloody Kids | Veriset lapset |  |
| 1982 | Walter |  |  |
| 1983 | Walter and June |  | televisioelokuva |
| 1983 | Saigon: Year of the Cat | Saigon - Kun maailma hajoaa |  |
| 1984 | The Hit | Koston päivä |  |
| 1985 | My Beautiful Laundrette | Poikien pesula |  |
| 1986 | Consuela |  | lyhytelokuva televisiolle |
| 1987 | Prick Up Your Ears | Prick Up Your Ears |  |
| 1987 | Sammy and Rosie Get Laid | Sammyn ja Rosien naimapuuhat |  |
| 1988 | Dangerous Liaisons | Valheet ja viettelijät |  |
| 1990 | The Grifters | Huijarit |  |
| 1992 | Hero | Satunnaisia sankareita |  |
| 1993 | The Snapper | The Snapper |  |
| 1996 | Mary Reilly | Mary Reilly – isäntänä tri Jekyll |  |
| 1996 | The Van | Larryn grilli |  |
| 1997 | A Personal History of British Cinema by Stephen Frears | Elokuvan vuosisata: Brittiläinen elokuva | lyhyt dokumentti, televisio |
| 1998 | The Hi-Lo Country | Minne tuuli kujettaa |  |
| 2000 | Fail Safe | Pettämätön järjestelmä |  |
| 2000 | High Fidelity | High Fidelity - Uskollinen äänentoisto |  |
| 2000 | Liam | Lapsuuden loppu |  |
| 2002 | Dirty Pretty Things | Dirty Pretty Things |  |
| 2003 | The Deal | The Deal |  |
| 2005 | Mrs. Henderson Presents | Mrs. Henderson esittää |  |
| 2006 | The Queen | The Queen |  |
| 2009 | Chéri | Chéri |  |
| 2010 | Tamara Drewe | Tamara Drewe |  |
| 2016 | Florence Foster Jenkins | Florence |  |

Lähteet
-------

1. 1 2 3  Pendergast, Tom & Pendergast, Sara (toim.): *International Dictionary of Films and Filmmakers, Vol. 2: Directors, 4th edition*, s. 354. St. James Press, 2000. Teoksen verkkoversio (pdf) (viitattu 29.5.2015).  (Arkistoitu – Internet Archive)

Aiheesta muualla
----------------

* Stephen Frears Internet Movie Databasessa. (englanniksi)
* Stephen Frears Elonetissä.
* Stephen Frears Biography (Arkistoitu – Internet Archive)
* Stephen Frears

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |